open-index/open-wikipedia-markdown huggingface dataset:
2023 இந்திய தேசிய விளையாட்டுப் போட்டிகள்

**2023 இந்திய தேசிய விளையாட்டுப் போட்டிகள்** (*2023 National Games of India*) இந்தியாவில் நடைபெறும் 37 ஆவது தேசிய விளையாட்டுப் போட்டிகளாகும். கோவா 2023 என்ற பெயரில் இப்போட்டிகள் கோவாவில் நடைபெறுகின்றன. இந்திய தேசிய விளையாட்டுப் போட்டிகளின் 37 ஆவது பதிப்பாக கோவா மாநிலத்தின் பல்வேறு இடங்களில் இப்போட்டிகள் நடைபெறுகின்றன. 36-ஆவது தேசிய விளையாட்டுப் போட்டிகள்  குசராத்து மாநிலத்தில் 6 நகரங்களில் நடந்தது.

2022 ஆம் ஆண்டு அக்டோபர் மாதம் 13 ஆம் தேதியன்று சூரத்தில் நடந்து முடிந்த 2022 இந்திய தேசிய விளையாட்டுகளுக்குப் பிறகு நடைபெற்ற நிறைவு விழாவில் கோவா ஒலிம்பிக் சங்கத்திற்கு இந்த அனுமதியை இந்திய ஒலிம்பிக் சங்கம் வழங்கியது.

முன்னதாக கோவா மாநிலத்திற்கு 36ஆவது இந்திய தேசிய விளையாட்டுப் போட்டிக ளை நடத்தும் அனுமதி வழங்கப்பட்டது. ஆனால் கோவா மாநிலத்தில் கோவிட்-19 அதிகரிப்பு காரணமாக இதுபோன்ற விளையாட்டு நிகழ்வுகளை நடத்த இயலாது என அறிவித்தது.

## மேற்கோள்கள்

பகுப்பு:2023இல் துடுப்பாட்டம்
பகுப்பு:விளையாட்டுப் போட்டிகள்
ராம்பிரசாதி

**ராம்பிரசாதி** (*Ramprasadi*) என்பது பதினெட்டாம் நூற்றாண்டின் வங்காளத் துறவி-கவி ராம்பிரசாத் சென் இயற்றிய பாடல்கள் ஆகும். இவை பொதுவாக இந்து தெய்வமான காளிக்கு அர்ப்பணிக்கப்பட்டு வங்காள மொழியில் எழுதப்பட்டுள்ளன.   

## தாக்கம்
ராம்பிரசாத் சென் காளியை அந்தரங்கமான பக்தியுடன் உரையாடிய முதல் சாக்த கவிஞர் ஆவார். மேலும் அவளை ஒரு மென்மையான அன்பான தாயாக அல்லது ஒரு சிறுமியாக கூட பாடினார். வங்காள நாட்டுப்புற பாணியான பால் இசையை பாரம்பரிய மெல்லிசை மற்றும் கீர்த்தனையுடன் இணைத்து ஒரு புதிய இசையமைப்பு வடிவத்தை உருவாக்கிய பெருமை அவருக்கு உண்டு. அவருக்குப் பிறகு, சாக்த கவிஞர்களின் பள்ளி காளி-பக்தி பாரம்பரியத்தைத் தொடர்ந்தது. கிருஷ்ணசந்திர ராய், சிராச் உத் தவ்லா, இரவீந்திரநாத் தாகூர், காஜி நஸ்ருல் இஸ்லாம் ஆகியோர் ராம்பிரசாத்தின் பாடல்களால் பெரிதும் ஈர்க்கப்பட்டனர். அவரது பல பாடல்கள் தனஞ்செய் பட்டாச்சார்யா, பன்னாலால் பட்டாச்சார்யா மற்றும் அனுப் கோஷல் போன்ற பிரபல சியாமா சங்கீத பாடகர்களால் பாடப்பட்டன.

## சான்றுகள்

## வெளி இணைப்புகள்
* Ramprasadi - gaana.com
பகுப்பு:இந்திய இசை
ரீமா தாஸ்

**ரிமா தாஸ்** ( *Rima Das* ; பிறப்பு 1982) ஒரு இந்திய திரைப்படத் தயாரிப்பாளர் ஆவார். 2017 ஆம் ஆண்டு வெளியாகி பல தேசிய மற்றும் சர்வதேச விருதுகளை வென்ற *வில்லேஜ் ராக்ஸ்டார்ஸ்* திரைப்படத்திற்காக மிகவும் பிரபலமானவர். மேலும்  திரைப்பட வகையில் சிறந்த வெளிநாட்டு மொழிக்கான 90வது அகாதமி விருதுகளுக்கான இந்தியாவின் அதிகாரப்பூர்வ நுழைவு ஆனது. இது அகாதமி விருதுக்கு சமர்ப்பிக்கப்பட்ட முதல் அசாமிய திரைப்படமாகும். இந்தப் படம் சிறந்த திரைப்படத்திற்கான தேசிய திரைப்பட விருது மற்றும் சிறந்த படத்தொகுப்பிற்கான இந்தியாவின் தேசிய விருதையும் வென்றது.

அமெரிக்க ஆண்களுக்கான மாத இதழின் இந்தியப் பதிப்பான *GQ இந்தியா* 2018 ஆம் ஆண்டின் மிகவும் செல்வாக்கு மிக்க 50 இளம் இந்தியர்களில் ஒருவராக இவரைப் பெயரிட்டது.  தொராண்டோ சர்வதேச திரைப்பட விழாவின் விளம்பரத் தூதுவர்களில் ஒருவராக உள்ளார். இதில் திரைப்படங்களில் பாலின சமத்துவத்திற்கான காரணத்தை முன்வைக்கும் *ஷேர் ஹெர் ஜர்னி* பிரச்சாரத்தை முன்னெடுத்தார். பெர்லின் சர்வதேசத் திரைப்பட விழா தலைமுறை 14 பிளஸ், மும்பை சர்வதேச திரைப்பட விழா, தாலின் பிளாக் நைட்ஸ் திரைப்பட விழா மற்றும் குழந்தைகள் மற்றும் இளைஞர்களுக்கான ஸ்லின் திரைப்பட விழா ஆகியவற்றின் நடுவர் மன்றத்திலும் இருந்துள்ளார்.

பிப்ரவரி 2018 இல் சிறீமந்தா சங்கர்தேவா சர்வதேச கலையரங்கத்தில் நடைபெற்ற கிருஷ்ண காந்தா ஹண்டிகி மாநில திறந்தநிலை பல்கலைக்கழகத்தின் (KKSHOU) 3வது பட்டமளிப்பு விழாவில் ரீமா தாஸுக்கு கௌரவ முனைவர் பட்டம் வழங்கப்பட்டது 

## தொழில்
*பிரதா*   என்ற தனது முதல் குறும்படத்தை 2009இல் உருவாக்கினார். பின்னர், தனது சொந்த கிராமமான கலார்டியாவில் கேனான் டி.எஸ்.எல்.ஆர் கருவி மூலம் படமாக்கப்பட்ட தனது முதல் திரைப்படமான *அந்தர்த்ரிஷ்டி (மேன் வித் பைனாகுலர்ஸ்)* படத்தின் பணியைத் தொடங்கினார். 2016 ஆம் ஆண்டில், *அந்தர்த்ரிஷ்டி* மும்பை திரைப்பட விழாவிலும், தாலின் பிளாக் நைட்ஸ் திரைப்பட விழாவிலும் திரையிடப்பட்டது.

திரைப்படத் தயாரிப்பின் எந்த அம்சத்திலும் பயிற்சி பெறவில்லை, என்றாலும், ஒரு திரைப்படத்தை எழுதுதல், இயக்குதல், தயாரித்தல், படத்தொகுப்பு செய்தல் மற்றும் படமாக்குதல், கலை இயக்கம் மற்றும் ஆடை வடிவமைப்பு ஆகியவற்றைக் கையாளுதலில் ஒரு பெண் குழுவாக அறியப்பட்டார். இது, தனது தொழில் வாழ்க்கைக்கு ஒரு வாய்ப்பாக மாறியதாக  நம்புகிறார்:

## தனிப்பட்ட வாழ்க்கை
அசாமின் குவஹாத்திக்கு தென்மேற்கே 50 கி.மீ. தொலைவிலுள்ள சாய்கான் அருகே உள்ள கலார்டியா கிராமத்தைச் சேர்ந்தவர். ஒரு ஆசிரியரின் மகளான இவர் புனே பல்கலைக்கழகத்தில் சமூகவியலில் முதுகலை பட்டத்திற்குப் பிறகு தேசிய தகுதித் தேர்வில் தேர்ச்சி பெற்றார். ஆனால் நடிகராக வேண்டும் என்ற ஆசை 2003ல் மும்பைக்கு அழைத்துச் சென்றது. பிரித்வி நாடக அரங்கத்தில் அரங்கேற்றப்பட்ட பிரேம்சந்தின் *கோடான்*என்ற நாடகத்தில் தழுவல் உட்பட பல நாடகங்களில் நடித்துள்ளார்.

## சான்றுகள்

## வெளி இணைப்புகள்
*

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:பெண் திரைப்படத் தயாரிப்பாளர்கள்
பகுப்பு:அசாமியத் திரைப்பட இயக்குநர்கள்
அபிநவபாரதி

**அபிநவபாரதி** (*Abhinavabharati)* என்பது பண்டைய இந்திய எழுத்தாளர் பரத முனியின் நாடகக் கோட்பாட்டின் படைப்பான கந்தர்வ வேதத்தின் வர்ணனையாகும். இது இந்நூலுக்குக் கிடைத்த மிகப் பழமையான வர்ணனையாகும். சிறந்த காஷ்மீரி சைவ ஆன்மீகத் தலைவரும் ஒரு யோகியுமான  அபிநவகுப்தர் (சுமார். 950-1020 கி.பி.) இதை எழுதியுள்ளார்..

பரத முனிவர், நாட்டிய சாஸ்திரம் எனும் காந்தர்வ வேதம் எழுதியவராக கருதப்படுகிறார். கந்தர்வக் கலை கிமு 500 முதல் கிபி 500 முடிய வளர்ச்சி அடைந்ததாக கருதப்படுகிறது.. காந்தர்வ சாத்திரம் 6,000 சுலோகங்களும், 36 அதிகாரங்களும் கொண்டது. அதில் இசை, நடனம், நாடகம் என்ற மூன்று இருந்தன. இன்றுள்ள கந்தர்வ வேதத்தில் சங்கீதம், நடனம், நாட்டியம், நாடகம், கவிதை அடங்கும்.   

இந்த நினைவுச்சின்னப் படைப்பில், ஆனந்தவர்தனின் (820-890) படைப்பான த்வண்யலோகத்தில் ("அழகியல் பரிந்துரை") முன்வைக்கப்பட்ட அபிவ்யக்தி (வெளிப்பாடு) கோட்பாட்டுடன், அதே போல் காஷ்மீர் பிரத்யபிஜினாவின் கோட்பாடுகளையும் அபினவகுப்தர் பரதத்தின் ராசசூத்திரத்தை விளக்குகிறார்.

அபினவகுப்தரின் கூற்றுப்படி, அழகியல் அனுபவம் என்பது சுயத்தின் உள்ளார்ந்த மனோபாவங்களான அன்பு மற்றும் துக்கம் போன்ற சுயத்தின் வெளிப்பாடாகும். அறிவாளியின் சுயத்தின் பேரின்பத்தைப் பற்றிய சிந்தனையால் இது வகைப்படுத்தப்படுகிறது. கலைப் படைப்பில் சித்தரிக்கப்பட்ட பாத்திரங்களின் அழகியல் சிந்தனையின் போது உலகளாவியமயமாக்கல் செயல்முறையின் காரணமாக ஒருவரது வரையறுக்கப்பட்ட சுயத்தின் வரம்புகளை ஒருவர் மீறுவது ஆன்மீக அனுபவத்திற்கு ஒத்ததாகும். அபினவகுப்தர் இந்த *ரசம்* (உண்மையில், *சுவை* அல்லது *சாராம்சம்*, இறுதி முடிவு)  அனைத்து இலக்கியங்களின் *மிக* உயர்ந்த அல்லது இறுதி நன்மை ஆகும்.

## நூல் பட்டியல்
பரதமுனியின் நாட்டியசாஸ்திரம்: அபினவகுப்தாசார்யாவின் அபிநவ பாரதியின் உரை, வர்ணனை மற்றும் புஷ்பேந்திர குமாரால் ஆங்கில மொழிபெயர்ப்பு/திருத்தப்பட்டது. எம்.எம்.கோஷ் மொழிபெயர்த்துள்ளார். புது தில்லி, புதிய பாரதிய புத்தகக் கழகம், 2006, 3 தொகுதிகள்., 1614 பக்கம்

## சான்றுகள்

பகுப்பு:சமசுகிருத நூல்கள்
பகுப்பு:இந்து சமய நூல்கள்
பகுப்பு:இசை
பகுப்பு:இந்தியாவில் நடனம்
பகுப்பு:இந்தியப் பண்பாட்டு வரலாறு
சாட் மசாலா

thumb| சாட் மசாலா
**சாட் மசாலா**  என்பது ஒரு தூள் மசாலா கலவை அல்லது மசாலாவாகும். தெற்காசியாவினைப் பூர்விகமாகக் கொண்ட இது சாட்டின் சுவைக்காகச் சேர்க்கப் பயன்படுகிறது. இது பொதுவாக ஆம்சூர் (உலர்ந்த மாம்பழ தூள்), சீரகம், கொத்தமல்லி, உலர்ந்த இஞ்சி, உப்பு (பெரும்பாலும் கருப்பு உப்பு ), கருப்பு மிளகு, சாதத்தை மற்றும் மிளகாய்த் தூள் ஆகியவற்றைக் கொண்ட கலவை ஆகும். கரம் மசாலாவும் தேவைக்கேற்ப சேர்த்துக் கொள்ளப்படுகிறது.

## பயன்கள்
இந்தியாவில் சாட் மட்டுமின்றி, பப்பாளி, சப்போட்டா, ஆப்பிள் மற்றும் வாழைப்பழங்கள் ஆகியவற்றால் செய்யப்பட்டும் பழ சாலட்களில் சாட் மசாலா பயன்படுத்தப்படுகிறது. மேலும் சாட் மசாலா ஆனது உருளைக்கிழங்கு, பழங்கள், முட்டை டோஸ்ட்கள் மற்றும் வழக்கமான சாலட்டுகள் ஆகியவற்றின் மீதும் சுவைக்காகத் தெளிக்கப்படுகிறது.

ஃப்ரூட் சாட் மசாலா எனப்படும் மாற்று மசாலா கலவையை மசாலா பிராண்டுகள் சந்தைப்படுத்துகின்றன. இதில் குறைவான சீரகம், கொத்தமல்லி மற்றும் இஞ்சி உள்ளது, ஆனால் மிளகாய் மிளகு, கருப்பு உப்பு, ஆம்சூர் மற்றும் பெருங்காயப் பொடி ஆகியவற்றை அதிகம் கொண்டுள்ளது. சாலையோர உணவுக்கடை வியாபாரிகள் வழக்கமாக அவர்களே தயார் செய்த சொந்த சாட் மசாலாவைக் கலக்கிறார்கள். இது பொடியாக நறுக்கப்பட்ட பழங்கள் அல்லது புதிய காய்கறிகள் (இந்தியத் துணைக்கண்டத்தின் வடக்குப் பகுதிகளில் உள்ள பச்சையான வெள்ளை முள்ளங்கி போன்றவை) மீது தெளிக்கப்படுகிறது. சில நேரங்களில் மிளகாய்த் தூளுடன் கருப்பு உப்பு தனியாகப் பயன்படுத்தப்படுகிறது.

## மேற்கோள்கள்

பகுப்பு:இந்திய உணவுகள்
பகுப்பு:மசாலாப் பொருட்கள்
இலட்சுமி கெபால்கர்

**இலட்சுமி இரவீந்திர கெபல்கர்** (*Lakshmi Ravindra Hebbalkar*) என்பவர் இந்தியாவின் கருநாடக மாநிலம் பெல்காமைச் சேர்ந்த இந்தியத் தேசிய காங்கிரசு அரசியல்வாதி ஆவார். இவர் பெலகாவி ஊரக சட்டமன்றத் தொகுதியின் சட்டமன்ற உறுப்பினர் ஆவார்.

## தனிப்பட்ட வாழ்க்கை
இலட்சுமி இரவீந்திர கெபல்கரை மணந்து பெலகாவி அனுமான் நகரில் வசிக்கிறார். இவருக்கு மிர்னல் கெபல்கர் என்ற ஒரு மகன் உள்ளார்.

## அரசியல் வாழ்க்கை
இலட்சுமி கெபால்கர் 2013-ல் பெலகாவி ஊரக சட்டமன்றத் தொகுதியிலும் பின்னர் 2014-ல் பெலகாவி மக்களவைத் தொகுதியிலும் போட்டியிட்டுத் தோல்வியடைந்தார். இவர் மே 2015-ல் கருநாடக மாநில மகளிர் காங்கிரசு தலைவராக நியமிக்கப்பட்டார். 2018ஆம் ஆண்டில், இவர் பெலகாவி ஊரக சட்டமன்றத் தொகுதியில் பாஜகவின் சஞ்சய் பி. பாட்டீலை தோற்கடித்து கருநாடக மாநிலச் சட்டசபைக்கு உறுப்பினராகத் தேர்ந்தெடுக்கப்பட்டார்.

பணமோசடி வழக்கு தொடர்பான விசாரணை தொடர்பாக 2019 செப்டம்பரில் அமலாக்க இயக்குநகரத்தால் இரண்டு நாட்கள் இவரிடம் விசாரணை நடத்தப்பட்டது.

## வெளி இணைப்புகள்

* தேர்தல் கண்காணிப்பு வேட்பாளர் பக்கம்

## மேற்கோள்கள்

பகுப்பு:1975 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:பெளகாவி மாவட்ட மக்கள்
பகுப்பு:வாழும் மக்கள்
சசிகலா அண்ணாசாகேப் ஜொல்லே

**சசிகலா அண்ணாசாகேப் ஜொல்லே** (*Shashikala Annasaheb Jolle*)(பிறப்பு 20 நவம்பர் 1969, நீ ஷஷிகலா ஹராதாரே), என்பவர் இந்தியச் சமூக சேவகரும் கருநாடக அரசியல்வாதியும் ஆவார். இவர் 20 ஆகத்து 2019 அன்று பி. எஸ். எடியூரப்பா தலைமையிலான பாஜக அரசாங்கத்தில் அமைச்சராகப் பதவியேற்றார். நிப்பானி தொகுதியின் சட்டமன்ற உறுப்பினரான இவர் பாரதிய ஜனதா கட்சியின் தலைவர் ஆவார்.

சசிகலா 2013 கர்நாடக சட்டமன்றத் தேர்தலில் நிப்பானி சட்டமன்றத் தொகுதியிலிருந்து 81,860 வாக்குகள் பெற்று 14வது கருநாடக சட்டப்பேரவைக்கு உறுப்பினராகத் தேர்ந்தெடுக்கப்பட்டார்.

இவர் மீண்டும் 2018 கர்நாடக சட்டமன்றத் தேர்தலில் 87,006 வாக்குகள் பெற்று நிப்பானியிலிருந்து மீண்டும் தேர்ந்தெடுக்கப்பட்டார். 20 ஆகத்து 2019 அன்று பி. எஸ். எடியூரப்பா தலைமையிலான பாஜக அரசாங்கத்தில் அமைச்சராகப் பதவியேற்றார். இந்தியத் தேசிய காங்கிரசு கட்சியின் காகா சாவ் பாட்டீலையும், பகுஜன் சமாஜ் கட்சியின் ஈஸ்வர் காமத்தையும் சசிகலா இத் தேர்தலில் தோற்கடித்தார்.

பாஜக சார்பில் நிப்பானி சட்டமன்றத் தொகுதி மற்றும் சிக்கோடி-சதலகா சட்டமன்றத் தொகுதிகளில் சசிகலா மற்றும் அவரது கணவர் அண்ணாசாஹேப் ஜொல்லே ஆகியோர் போட்டியிட்டனர். இருப்பினும், அண்ணாசாகேப் ஜொல்லே கணேஷ் ஹுக்கேரியிடம் இரண்டாவது முறையாக தோல்வியடைந்தார். ஆனால் சசிகலா வெற்றி பெற்றார். அண்ணாசாஹேப் ஜொல்லே பின்னர் 2019 இந்தியப் பொதுத் தேர்தலில் சிக்கோடி மக்களவைத் தொகுதியில் போட்டியிட்டு வெற்றி பெற்றார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பெளகாவி மாவட்ட மக்கள்
பகுப்பு:வாழும் மக்கள்
பகுப்பு:1969 பிறப்புகள்
சோழவந்தான் தொடருந்து நிலைய வெடி விபத்து

**சோழவந்தான் தொடருந்து நிலைய வெடி விபத்து** என்பது தமிழ்நாடு மாநிலம் மதுரை மாவட்டம் சோழவந்தானில் உள்ள தொடருந்து நிலையத்தில் நிகழ்ந்தது. தொடக்கத்தில் குண்டு வெடிப்பு நிகழ்வாக கருதப்பட்ட இந்த நிகழ்வு, விசாரனைக்குப் பிறகு வெடிவிபத்து என்று அறிவிக்கப்பட்டது. 

## நிகழ்வு
2009 ஆம் ஆண்டு அக்டோபர் மாதம் 7 ம் நாள் வெடி விபத்து நிகழ்ந்தது. இதில் சோழவந்தானைச் சேர்ந்த வெற்றிலை வியாபாரி பரமசிவம் என்ற‌ அறுபது வயதான நபரும், வெடி வியாபாரி ராமர் என்ற முப்பத்து ஐந்து வயதான நபரும்  உயிரிழந்தனர். 

## விபத்து
தொடக்கத்தில் இந்த நிகழ்வு குண்டு வெடிப்பு என்று கருதப்பட்டது. பின்பு காவல்துறை விசாரணையில் அம்பாத்துறையில் இருந்து சோழவந்தான் ரயில் நிலையத்துக்கு வந்த சரக்கில் தீபாவளி விற்பனைக்கான பட்டாசுகள் இருந்ததாகவும், சரக்குகளை இறக்கும்போது பட்டாசுகள் வெடித்ததாகவும் கண்டறியப்பட்டது.

## ஆதாரங்கள்

பகுப்பு:தமிழ்நாட்டில் வெடி விபத்துகள்
பகுப்பு:2009 நிகழ்வுகள்
சோராப்புரா சட்டமன்றத் தொகுதி

**சோராப்புரா சட்டமன்றத் தொகுதி** (*Shorapur Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது யாதகிரி மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். ராயசூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 36 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:யாத்கிர் மாவட்டம்
சுபாஷ் சந்திரபோஸ் ஆப்த பிரபந்தன் புரஸ்கார்

**சுபாஷ் சந்திர போஸ் ஆப்தா பிரபந்தன் புரஸ்கார் விருது** ( ) :

இந்திய நாட்டிற்காக தேசிய அளவில் பேரிடர் மேலாண்மைத் துறையில் தன்னலமற்ற சேவை செய்தவர்களுக்கு வழங்கப்படும் பேரிடர் மேலாண்மைக்கான இந்திய தேசிய விருது. ஒவ்வொரு ஆண்டும் ஜனவரி 23 அன்று சுதந்திரப் போராட்ட வீரர் நேதாஜி சுபாஷ் சந்திரபோஸின் பிறந்தநாளில் இந்தியாவில் உள்ள தனிநபர்கள் மற்றும் நிறுவன அமைப்புகளுக்கு இந்திய அரசால் விருது வழங்கப்படுகிறது.

2022ஆண்டிற்கான நிறுவன பிரிவில் குஜராத் பேரிடர் மேலாண்மை நிறுவனம் (GIDM) தேர்ந்தெடுக்கப்பட்டது. மேலும் சிக்கிம் மாநில பேரிடர் மேலாண்மை ஆணையத்தின் துணைத் தலைவர் வினோத் ஷர்மா, 2022க்கான தனிநபர் பிரிவில் பேரிடர் மேலாண்மையில் தனது சிறந்த உன்னதமான பணிக்காக சுபாஷ் சந்திர போஸ் ஆப்தா பிரபந்தன் புரஸ்கார் விருதிற்கு தேர்ந்தெடுக்கப்பட்டுள்ளார்.

## வரலாறு
நேதாஜி சுபாஷ் சந்திரபோஸின் 125வது பிறந்தநாளை முன்னிட்டு, தேசிய அளவில் பேரிடர் மேலாண்மைத் துறையில் இந்தியாவில் உள்ள தனிநபர்கள் மற்றும் நிறுவனங்களின் விலைமதிப்பற்ற பங்களிப்பையும் தன்னலமற்ற சேவையையும் அங்கீகரித்து கௌரவிப்பதற்காக இந்த விருது நிறுவப்பட்டது. இந்திய உள்துறை அமைச்சக அறிக்கையின்படி, குஜராத் பேரிடர் மேலாண்மை நிறுவனம் (GIDM) மற்றும் பேராசிரியர் வினோத் சர்மா அவர்களின் சிறந்த சேவைக்காக கௌரவிக்கப்பட்டனர். மேலும்  23 ஜனவரி 2022 ஞாயிற்றுக்கிழமை அன்று நடைபெற்ற சுபாஷ் சந்திர போஸ் அவர்களின் பிறந்த விழாவின் போது  மாண்புமிகு இந்தியப் பிரதமர் நரேந்திர மோடி அவர்கள் 2019, 2020 மற்றும் 2021 ஆம் ஆண்டுகளில் இந்த விருதிற்காக தேர்ந்தெடுக்கப்பட்டவர்களுக்கும் விருதை வழங்கி கௌரவித்தார் .

## விருது பெற்றவர்கள்
சுபாஷ் சந்திர போஸ் ஆப்தா பிரபந்தன் விருது பற்றிய விவரங்கள் கீழே கொடுக்கப்பட்டுள்ளன: 

## மேலும் பார்க்கவும்

* இந்தியாவின் ஆர்டர்கள், அலங்காரங்கள் மற்றும் பதக்கங்கள்

## குறிப்புகள்


## வெளி இணைப்புகள்

பகுப்பு:இந்திய அரசு
பகுப்பு:இந்திய விருதுகள்
இரஜனி துகன்

வலது|thumb|258x258px| இரஜனி துகன்னா
**இரஜனி துகன்** (*Rajani Duganna*) என்பவர் இந்திய அரசியல்வாதியும் கருநாடக மாநிலம் மங்களூர் மாநகராட்சியின் முன்னாள் மாநகரத்தந்தையும் ஆவார். இவர் 26 பிப்ரவரி 2010 அன்று பி. இராஜேந்திர குமார் மாநகரத் துணை தந்தையாக பதவியேற்க மாநகரத்தந்தையாகப் பதவியேற்றார். 1984ஆம் ஆண்டு மாநகராட்சி நிறுவப்பட்டதிலிருந்து,  மாநகராட்சியின் மாநகர தந்தையாகவும், இதன் ஐந்தாவது பெண் மாநகரத் தந்தையும், 24வது மாநகரத் தந்தையும் ஆவார். இவர் ஒரு பில்லாவா (பூசாரி) மற்றும் பாரதிய ஜனதா கட்சி சேர்ந்தவர் ஆவார். துகன்னாவிற்குப் பின்னர் பிப்ரவரி 2011 அன்று இவரது உறவினர் பிரவீன் குமார் மாநகரத் தந்தையாகப் பதவியேற்றார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
மலேசியத் தேர்தல் வட்டாரங்களின் பட்டியல்

பகுப்பு:மலேசியத் தேர்தல் தொகுதிகள்
பகுப்பு:மலேசியாவில் தேர்தல்கள்
குல்பர்கா தக்சினா சட்டமன்றத் தொகுதி

**குல்பர்கா தக்சினா சட்டமன்றத் தொகுதி** (*Gulbarga Dakshin Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது கலபுரகி மாவட்டத்தில் உள்ளது. குல்பர்கா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 44 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:குல்பர்கா மாவட்டம்
தமிழ்நாடு காவல்துறை மோதல் நிகழ்வுகள்

**தமிழ்நாடு காவல்துறை மோதல் நிகழ்வுகள்**  என்பது தமிழ்நாடு காவல்துறை குற்றவாளிகளை கொன்ற நிகழ்வுகளாகும். 

## காரணங்கள்
காவலர்கள் தங்கள் பணியை மேற்கொள்ளும்போது, எதிர்பாராதவிதமாக, அவர்கள் மீது தாக்குதல் நடத்தப்படும் நேரத்தில், தங்களைப் பாதுகாத்துக்கொள்ள குற்றவாளிகளை கொன்று விடுகின்றனர். எதிர்பாராத நிகழ்வுகளுக்காக நெகிழ்ந்து கொடுக்கும் இதனை தங்களுக்கு சாதகமாக காவலர்கள் பயன்படுத்தி போலி மோதல்களை உருவாக்கி குற்றவாளிகளை கொல்கின்றனர். 

தமிழகத்தில் போலி மோதல்களை உருவாக்கி கொல்லப்பட்ட குற்றவாளின் எண்ணிக்கை ஏறக்குறைய நூறு ஆகும். இவ்வாறு குற்றவாளிகளை காவலர்களே கொல்வதை மனித உரிமை ஆணையம, மனித உரிமை அமைப்புகள் எதிர்க்கின்றன. 

## நிகழ்வுகள்
1979 ஆம் ஆண்டிலிருந்து 2019 செப்டம்பர் 24 ஆம் தேதிவரையான என்கௌன்டர் என்று அழைக்கப்படும் காவல் மோதல்களை விகடனில் துரைராஜ் குணசேகரன் ஆகியோர் தொகுத்திருந்தனர். 

## ஆதாரங்கள்

பகுப்பு:தமிழ்நாடு காவல்துறை மோதல்கள்
மலேசியத் தேர்தல் தொகுதிகள்

**மலேசியத் தேர்தல் தொகுதிகள்** (மலாய்: *Kawasan Pilihan Raya Malaysia*; ஆங்கிலம்: *Malaysian Electoral Districts*) என்பது மலேசியாவின் 222 நாடாளுமன்ற மக்களவை தொகுதிகளையும்; 600 சட்டமன்றத் தொகுதிகளையும் குறிப்பிடுவதாகும். 

**[[மலேசிய அரசியலமைப்பு]]** **பிரிவு 46** (*Constitution of Malaysia* *Article 46*); மலேசிய நாடாளுமன்றத்தின் மக்களவை தொகுதிகளின் அமைப்புகளைப் பற்றி பரிந்துரைக்கிறது. 

மலேசியாவின் ஒவ்வொரு மக்களவை தொகுதியிலும்  (*Federal Constituency*) 2 முதல் 6 மாநிலச் சட்டமன்றத் தொகுதிகள் (*State Constituencies*) உள்ளன. ஆனால், கோலாலம்பூர், புத்ராஜெயா, லபுவான் ஆகிய கூட்டரசுத் தொகுதிகளில் (*Federal Territory*) மட்டும் சட்டமன்றத் தொகுதிகள் இல்லை. 

## வரலாறு

1957-ஆம் ஆண்டு மலேசிய விடுதலை நாள் (*Merdeka Day*) முதல் 1963-ஆண்டு வரை மொத்தத் தொகுதிகளின் எண்ணிக்கை மட்டுமே பொதுவாகக் குறிப்பிடப்பட்டது. அதன் பின்னர் 1963-ஆம் ஆண்டு முதல் மலாயா (104 தொகுதிகள்); சபா (16 தொகுதிகள்); சரவாக் (24 தொகுதிகள்); சிங்கப்பூர் (15 தொகுதிகள்); என தனித்தனிப் தொகுதிகளாகத் தொகுக்கப்பட்டன. 

இருப்பினும் 1965-ஆம் ஆண்டு மலேசிய கூட்டமைப்பில் இருந்து சிங்கப்பூர் பிரிந்து சென்றது. அதன் பின்னர் 1973-ஆம் ஆண்டு முதல் மாநிலம் மற்றும் கூட்டரசு தொகுதிகளின் எண்ணிக்கை அவ்வப்போது நிர்ணயிக்கப்பட்டன; அடுத்தடுத்த அரசியலமைப்புத் திருத்தங்களுடன் (*Constitutional Amendments*) மாற்றங்களும் செய்யப்பட்டன.

### மலேசியத் தேர்தல் ஆணையம்

தேர்தல் தொகுதி எல்லைகள் நிரந்தரமானவை அல்ல. மேலும் மலேசியத் தேர்தல் ஆணையம் 8 ஆண்டுகளுக்கு குறையாத இடைவெளியில் எல்லைகளை மதிப்பாய்வு செய்து மீண்டும் வரையறுக்கலாம். கடைசியாக வரையறுத்தல் நடவடிக்கை 2018-ஆம் ஆண்டில் செய்யப்பட்டது.

2019 சூலை 17-ஆம் தேதி, சபா மாநிலத்தின் தேர்தல் தொகுதிகளை 60-இல் இருந்து 73-ஆக அதிகரிக்க மக்களவை ஒப்புதல் அளித்தது.

## மக்களவைத் தொகுதிகள்
### [[பெர்லிஸ்]]

### கெடா

### கிளாந்தான்

### திராங்கானு

### பினாங்கு

### பேராக்

### பகாங்

### சிலாங்கூர்

### கோலாலம்பூர்

### புத்ராஜெயா

### நெகிரி செம்பிலான்

### மலாக்கா

### ஜொகூர்

### லபுவான்

### சபா

(சான்றுகள்:)

### சரவாக்

(சான்றுகள்:

## மேற்கோள்கள்

## மேலும் காண்க
* மலேசியத் தேர்தல்கள்
* மலேசியாவின் அரசியல்
* மக்களவை (மலேசியா)

## வெளி இணைப்புகள்
* Chin, James. 2002. "Malaysia: The Barisan National Supremacy." In David Newman & John Fuh-sheng Hsieh (eds), *How Asia Votes*, pp.&nbsp;210&ndash;233. New York: Chatham House, Seven Bridges Press. .
*Chow, Kum Hor (8 October 2005). "'Third government' is ratepayers' bugbear". *New Straits Times*, p.&nbsp;18.
* Harold Crouch. 1996. *Government and Society in Malaysia*. Ithaca, NY; London: Cornell University Press. .

பகுப்பு:மலேசியாவில் அரசியல்
பகுப்பு:மலேசியாவில் தேர்தல்கள்
பகுப்பு:மலேசியத் தேர்தல் தொகுதிகள்‎
அம்பேத்கர் சமாஜ் கட்சி

**அம்பேத்கர் சமாஜ் கட்சி** (*Ambedkar Samaj Party*; அம்பேத்கர் சமூக கட்சி) இந்தியாவில் தலித்துகளின் உரிமைகளுக்காக போராடும் ஒரு அரசியல் கட்சியாகும். உயர் சாதி சிறுபான்மையினரை பிரதிநிதித்துவம் செய்வதாக கருதி இந்து தேசியவாதத்தை இந்தக் கட்சி எதிர்க்கிறது. பகுஜன் சமாஜ் கட்சி பாரதிய ஜனதா கட்சியுடனான கூட்டணியின் மூலம் தலித் மக்களுக்கு துரோகம் செய்துவிட்டதாக அ.ச.க. கூறுகிறது. அ.ச.க.வின் தலைவர் தேஜ் சிங்.

தேஜ் சிங் *, பகுஜன் ஸ்வயம் சேவக் சங்கதன்* என்ற போராளி தலித் அமைப்பின் தலைமைத் தளபதியாகவும் உள்ளார். அ.ச.க. 1995 இல் நிறுவப்பட்டது.

2004 மக்களவைத் தேர்தலில் உத்தரப் பிரதேசத்தில் இருந்து ஒன்பது வேட்பாளர்களை அ.ச.க. அறிவித்தது. தேஜ் சிங் அலிகரில் வேட்பாளராக நின்று 1,054 வாக்குகள் (0.17%) பெற்றார்.

## மேலும் பார்க்கவும்

* இந்திய அரசியல் கட்சிகள்

## வெளி இணைப்புகள்

* பகுஜன் ஸ்வயம் சேவக் சங்கதன்

பகுப்பு:இந்திய அரசியல் கட்சிகள்
தேஜ் சிங் (அரசியல்வாதி)

**தேஜ் சிங்** ஒரு இந்திய அரசியல்வாதி ஆவார், இவர் அம்பேத்கர் சமாஜ் கட்சியின் நிறுவனர் மற்றும் தலைவர் ஆவார். இவர் "பகுஜன் ஸ்வயம் சேவக் சங்கதன்" தளபதியாகவும் உள்ளார்.

## குறிப்புகள்

பகுப்பு:அரசியல் கட்சி நிறுவனர்கள்
பகுப்பு:வாழும் மக்கள்
பகுப்பு:உத்தரப் பிரதேச நபர்கள்
சந்திரலேகா மீதான அமில வீச்சு வழக்கு

**சந்திரலேகா மீதான அமில வீச்சு வழக்கு** என்பது இந்திய ஆட்சிப் பணி அதிகாரியாக இருந்த வி. எஸ். சந்திரலேகா மீது அமிலம் வீசிய வழக்காகும். தமிழகத்தின் முதல் பெண் ஆட்சியர் சந்திரலேகா என்பதாலும், தமிழகத்தில் நிகழ்ந்த முதல் அமில தாக்குதல் என்பதாலும் இவ்வழக்கு முக்கியத்துவம் பெறுகிறது. 

## நிகழ்வு
1992 மே 19 இல் தன் வீட்டில் இருந்து அலுவலகம் கிளம்பிய குடிமை அதிகாரி சந்திரலேகா தனது மகிழுந்தின் பின் இருக்கையில் அமர்ந்திருந்தார். எழும்பூர் அருகே போக்குவரத்து நெரிசலால் சாலையில் மெதுவாக சென்று கொண்டிருந்த மகிழுந்து அருகே வந்த நபர் அதிகாரி சந்திரலேகா மீது அமிலத்தை வீசிவிட்டு ஓடினார். 

மகிழுந்தின் ஓட்டுனர் பிரேம்குமார் அமில தாக்குதல் நடத்திய இளைஞனைப் பிடித்தார்.

ஓட்டுனரிடம் பிடிபட்ட இளைஞரது பெயர் சுடலை என்கிற சுர்லா என காவல்துறை பதிவு செய்தது. ஐந்து ஆண்டுகள் ஜாமீனில் வெளிவர முடியாத அளவுக்கு வழக்கு கடுமையாகப் போடப்பட்டு இருந்தது. ஆனால், சிறையில் அடைக்கப்பட்ட சுர்லா மீது குற்றம் நிருபிக்கப்படவில்லை.

## அரசியல் காரணம்
தமிழ்நாட்டில் ஜெயலலிதா முதல்வராக 1991-1996 வரை இருந்தார். 1992 இல் ‘டிட்கோ’ என அழைக்கப்பட்ட தமிழ்நாடு அரசு தொழில் வளர்ச்சிக் கழகத்தின் தலைவராக சந்திரலேகா இருந்தார். அப்பொழுது ‘ஸ்பிக்’ நிறுவனத்தின் 25 சதவீதப் பங்குகளை வைத்திருந்தது தமிழக அரசு. 

இந்நிலையில், அந்தப் பங்குகளைத் தனியாருக்கு விற்பது தொடர்பான பேச்சு எழுந்ததாகவும், அப்படி விற்பது அரசுக்குப் பெரும் இழப்பை ஏற்படுத்தும் என்பதால் விற்பனைக்கு சந்திரலேகா மறுத்ததாகவும் கூறப்படுகிறது.

## ஆதாரங்கள்

பகுப்பு:தமிழ்நாட்டில் பெண்களுக்கு எதிரான வன்முறைகள்
பகுப்பு:தமிழ்நாட்டில் பெண்கள் மீதான அமில தாக்குதல்கள்
பகுப்பு:1992 நிகழ்வுகள்
பகுப்பு:தமிழ்நாட்டு வரலாறு (1947- தற்போதுவரை)
பிரவீன் குமார் (உஷூ)

**பிரவீன் குமார்** இந்தியாவைச் சேர்ந்த ஒரு சாண்டா சண்டை விளையாட்டு வீரர் ஆவார். 2019 ஆம் ஆண்டு சீனாவின் ஷாங்காய் நகரில் நடைபெற்ற உலக உஷூ கோப்பைக்கான போட்டியில் ஆண்களுக்கான சாண்டா 48 கிலோகிராம் பிரிவில் வெற்றி பெற்று உலக சாம்பியனானார்.இதன் மூலம் உஷூ கோப்பைக்கான போட்டியில் தங்கப் பதக்கம் வென்ற முதல் இந்திய ஆண் தடகள வீரர் ஆனார்.

தைவானின் தாயுவானில் நடந்த 2016 ஆசிய உஷூ கோப்பைக்கான போட்டியில் ஆண்களுக்கான சாண்டா 48 கிலோகிராம் பிரிவில் வெள்ளிப் பதக்கத்தையும் வென்றார். உள்நாட்டுப் போட்டியில், **பிரவீன் குமார்**  2014 ஆம் ஆண்டு தேசிய இளையோருக்கான வெள்ளிப் பதக்கத்தையும், 2015ஆம் ஆண்டு தேசிய வயதுவந்தோருக்கான தங்கப் பதக்கத்தையும் வென்றார்.  தற்போது இந்திய ராணுவத்தில் பணியாற்றி வருகிறார்.

## மேலும் பார்க்கவும்

* 2019 உலக உஷூ சாம்பியன்ஷிப்

## குறிப்புகள்

பகுப்பு:அருச்சுனா விருது பெற்றவர்கள்
பகுப்பு:வாழும் மக்கள்
பகுப்பு:இந்திய ஆண் குத்துச்சண்டை வீரர்கள்
சிலுவையேற்றம்

**சிலுவையேற்றம்** அல்லது **குறுக்கையேற்றம்** (Crucifixion) பண்டைக் கிரேக்கம், பண்டைய உரோமை மற்றும் பண்டைய அண்மை கிழக்குப் பகுதிகளில் கொடிய குற்றம் புரிந்தவர்களுக்கு வழங்கப்படும் மரணதண்டனை முறைகளில் ஒன்றாகும்.இயேசு கிறிஸ்து பிறப்பதற்கு 500 ஆண்டுகளுக்கு முன்னரே சிலுவை ஏற்றம் தண்டனை முறை நடைமுறையில் இருந்தது. கொடிய குற்றம் இழைத்தோரை மூவகைகளில் மரண தண்டனை வழங்குவர். எரித்து கொல்வது,  தலையை வெட்டிக் கொல்வது மற்றும் சிலுவை ஏற்றம் ஆகும். இதில் சிலுவை ஏற்றம் என்பது மிகக்கொடிய தண்டனை முறை மட்டுமின்றி, இத்தண்டனை நிறைவேற்றுவதை காணும் மக்கள் மனதில் பயத்தை விளைவிக்கும் செயலாகும். பல தருணங்களில் சிலுவையில் அறையப்பட்டவர்களில் சிலர் பல நாட்களுக்கு பிறகு உயிரிழந்துள்ளனர். இது பண்டைய இந்தியாவின் கழுவேற்றம் தண்டனைக்கு நிகரானதாகும். வரலாற்றில் 19ஆம் நூற்றாண்டின் முற்பகுதியில் ஜப்பானின் துவக்க மெய்சி காலத்தில்  (1865–1868), 25 வயது பணியாள் கொள்ளை அடித்ததை தடுத்த, தன் முதலாளியின் மகனைக் கொன்ற குற்றத்திற்காக சிலுவையேற்றம் மூலம் மரணதண்டனை விதிக்கப்பட்டது. ஆகும். இருபதாம் நூற்றாண்டின் துவக்கத்தில் சீனாவில் சிலுவைவேற்றம் முறை இறுதியாக 1906ஆம் ஆண்டில் நடைபெற்றது.

இவ்வகை மரண தண்டனை பெற்றவர்களை பெரிய மரச்சிலுவையில் ஏற்றி, கைகள் மற்றும் கால்களில்  ஆணிகளை அடித்து சாகும் வரை தொங்க விடுவர். இந்த சிலுவையேற்றத் தண்டனை முறை பாரசீகர்கள், கிரேக்கர்கள் மற்றும் உரோமானியர்களால்  நடைமுறைப்படுத்தினர். 
   
சிலுவையேற்றம் எனும் மரணதண்டனை முறை இருபதாம் நூற்றாண்டு வரை சீனா மற்றும் ஜப்பான் உள்ளிட்ட உலகின் சில பகுதிகளில் பயன்படுத்தப்பட்டது.
நாசரேத்தின் இயேசுவின் சிலுவையில் அறையப்படுவது கிறிஸ்தவத்தின் மையக் கருவாகும். கிறிஸ்தவ தேவாலயங்களில் காணப்படும் சிலுவை முக்கிய சமய அடையாளமாகும்.

## சொற்பிறப்பியல்
கிறித்தவர்களின் புதிய ஏற்பாட்டில் சிலுவை என்ற ஆங்கிலச் சொல் இலத்தீன் மொழிச் சொல்லான *கிராஸ்* என்பதிலிருந்து பெறப்பட்டது. சிலுவை என்பது கொடிய குற்றம் புரிந்தவரை மரணதண்டனை விதிப்பதற்கு பயன்படுத்தப்படும் **T** வடிவ மரக்கட்டை அமைப்பை குறிக்கிறது.   இந்தச் சொல் பின்னர் குறிப்பாக ஒரு சிலுவையைக் குறிக்கப் பயன்படுத்தப்பட்டது.[9] சிலுவைக்கு தொடர்புடைய இலத்தீன் மொழிச் சொல் *க்ரூசிஃபிக்ஸஸ்* அல்லது *க்ரூசி ஃபிக்சஸ்* ஆகும்.  சிலுவையேற்றம் அல்லது *க்ரூசி ஃபிகரே* என்பதன் இறந்தகால வினையெச்சம் "சிலுவையில் அறைவது" அல்லது "சிலுவையில் கட்டுவது" என்று பொருளாகும்.

## கிறிஸ்துவ பண்பாட்டில்
## புனித வெள்ளி அல்லது பெரிய வெள்ளி
கிறிஸ்தவர்கள் இயேசு கிறிஸ்து சிலுவையேற்றத்தின் போது அனுபவித்த துன்பங்களையும் சிலுவைச் சாவையும் நினைவுகூர்வதற்கு ஒவ்வொரு ஆண்டும் புனித வெள்ளி விழாவைக் கொண்டாடுகின்றனர்.  கிறித்தவ வழிபாட்டு ஆண்டில் முக்கியமான இந்த நாள் இயேசு உயிர்பெற்றெழுந்த ஞாயிறு கொண்டாட்டத்திற்கு முந்திய வெள்ளிக்கிழமையில் நிகழும். இயேசு கல்வாரி மலையில் சிலுவையில் அறையப்பட்டதை நினைவுகூர்கின்ற இவ்விழாவின்போது கிறித்தவக் கோவில்களில் சிறப்பு வழிபாடுகள் நடைபெறும்.

## இதைனையும் காண்க
* கழுவேற்றம்
* சிலுவை
* இயேசுவின் சாவு

## வெளி இணைப்புகள்
* சிலுவையில் அறைவது முதன்முதலில் எங்கு எப்போது தோன்றியது?
## மேற்கோள்கள்

பகுப்பு:மரண தண்டனை
பகுப்பு:இயேசு
தேசிய இனக்குழுவியல் அருங்காட்சியகம் (யப்பான்)

**தேசிய இனக்குழுவியல் அருங்காட்சியகம்** ( National Museum of Ethnology) என்பது  யப்பானில் உள்ள முக்கிய அருங்காட்சியகங்களில் ஒன்றாகும்.  இது 1974 இல் நிறுவப்பட்டு 1977 இல் பொதுமக்களுக்கு திறக்கப்பட்டது. இது மனுடவியல் மற்றும் சமூக அறிவியல் கல்வித் துறைகளில் யப்பானின் மிகப்பெரிய ஆராய்ச்சி நிறுவனமாக உள்ளது. இது ஒசாகாவின் சூட்டாவில் எக்ஸ்போ '70 நடந்த  மைதானத்தில் கட்டப்பட்டது. இது நிறுவப்பட்டபோது இருந்த சேகரிப்புகள் அட்டிக் சேகரிப்பு என்று அழைக்கப்படுகிறது. மேலும் இது 20 ஆம் நூற்றாண்டின் முற்பகுதியின் யப்பானிய பொருட்களின் இன ஒப்பாய்வியல் தொகுப்பாகும். இதில் ஜோமோன் தொல்லியல் கலைப்பொருட்களின் சில ஆரம்ப கண்டுபிடிப்புகள் (மோர்ஸ் சேகரிப்பு) அடங்கும். 1977 ஆம் ஆண்டு திறப்பு விழாவிற்காக மேலும் சேகரிப்புகள் சேகரிக்கபட்டன. மேலும் சேகரிப்பு நடவடிக்கைகள் தொடர்ந்து நடைபெற்று வருகின்றது.

இங்கு படச்சுருள், நிலைப்படங்கள், ஒலிப்பதிவுகள், அன்றாட வாழ்வின் பல்வேறு அம்சங்களை பிரதிபலிக்கும் பொருட்கள், வேளாண் முதல் உணவு, நகர்ப்புற வாழ்க்கை, நாட்டுப்புற கைவினைப்பொருட்கள், சமயம் சார்ந்த பொருட்களை சேகரிக்க கவனம் செலுத்தபடுகிறது. உலகின் அனைத்து பகுதிகளிலிருந்து சேகரிக்கபட்ட முழு சேகரிப்பின் ஒரு பகுதியை மட்டுமே நிரந்தர காட்சியகத்தில் காட்சிப்படுத்தப்பட்டுள்ளது.

ஒவ்வொரு ஆண்டும் இளவேணிற் காலத்திலும் இலையுதிர்காலத்திலும் சுமார் மூன்று மாத கால இரண்டு சிறப்பு கண்காட்சிகள் நடத்தபடுகின்றன. மேலும் சிறப்பு கருப்பொருள்களில் பல சிறிய தற்காலிக கண்காட்சிகள் நிகழ்த்தப்படுகின்றன.

இந்த அருங்காட்சியகத்தில் ஏறக்குறைய 70 ஆராய்ச்சிப் பணியாளர்கள் உள்ளனர். மேலும் இங்கு யப்பான் மற்றும் வெளிநாடுகளில் உள்ள அறிஞர்களின் வருகை தீவிரமாக ஆதரிக்கப்படுறது. இங்கு யப்பானியம், ஆங்கிலம், சீனம், எசுபானியம் மற்றும் பிற மொழிகளில் புத்தகங்கள் மற்றும் இதழ்கள் ஆகியவற்றைக் கொண்டதாக உள்ள யப்பானின் மிகப்பெரிய கல்வியியல், பல மொழி குறிப்பு நூலகங்கள் கொண்ட அருங்காட்சியக நூலகம் உள்ளது. பொது பல்கலைக்கழக நூலகங்களின் தேசிய வலையமைப்புடன் இந்த நூலகம் இணைக்கப்பட்டுள்ளது.

யப்பான் முழுவதும் உள்ள பொது ஆராய்ச்சி நிறுவனங்கள் மற்றும் ஆய்வகங்களில் உள்ள மாணவர்களுக்கு நிர்வாகத்தை வழங்கும் நிறுவனங்களுக்கு இடையேயான அமைப்பான, ஜப்பானின் இன்டர்-யுனிவர்சிட்டி ஆஃப் அட்வான்ஸ்டு கிராஜுவேட் ஸ்டடீஸ் ( Sōkendai ) அமைப்பு இந்த அருங்காட்சியகத்துடன் இணைந்து முனைவர் பட்ட ஆய்வுப் படிப்புகளை வழங்குகிறது.   .

தேசிய இனக்குழுவியல் அருங்காட்சியகம் யப்பானில் உள்ள தேசிய மானுடவியல் கழகத்தின் (NIHU) நிறுவன உறுப்பினராகவும் உள்ளது.

## குறிப்புகள்

## வெளி இணைப்புகள்

* தேசிய இனக்குழுவியல் அருங்காட்சியகம் இணையதளம்
பகுப்பு:Coordinates on Wikidata
பகுப்பு:சப்பானிய அருங்காட்சியகங்கள்
சேலம் ரேவதி மீதான அமில தாக்குதல் கொலை வழக்கு

**சேலம் ரேவதி மீதான அமில தாக்குதல் கொலை வழக்கு** என்பது 2021 இல் நிகழ்ந்ததாகும்.

## நிகழ்வு
தமிழ்நாடு மாநிலத்தில் சேலம் பழைய பேருந்து நிலையத்தில் 2021 ஆகஸ்டு மாதம் 30ம் தேதி மாலை ரேவதி என்ற 47 வயதுப் பெண் தனது தாயாருடன் நின்றிருந்தார். அப்போது ரேவதியின் கணவர் யேசுதாஸ் அமிலத்தை ரேவதியின் மீது வீசிவிட்டு தப்பி ஓடினார். அமிலத் தாக்குதலால் ரேவதி பலத்த காயமடைந்தார்.

அவருடைய முதுகுபகுதி சேதம் அடைந்ததாகவும், 70சதவீத உடல் அமில தாக்குதலால் தீபுண்ணாகியதாகவும் கூறப்பட்டது.  உடனடியாக அவர் சேலம் அரசு மருத்துவமனையில் சிகிச்சைக்காக அனுமதிக்கப்பட்டார். எனினும் மருத்துவ சிகிச்சை பலனின்றி உயிரிழந்தார்.

## கைது

ரேவதியின் கணவரான 52 வயதான யேசுதாசை கரூரில் மறைவிடத்தில் காவல்துறையினர் கைது செய்தனர். அவர் மீது ஐபிசி 498 (பி), 307, 326 (பி), 302 ஆகிய பிரிவுகளின் கீழ் வழக்கு பதிவு செய்தனர். கரூரில் உள்ள மறைவிடத்தில் இருந்து அவரை கைது செய்தனர்.

## இவற்றையும் காண்க
* 2016 அரியலூர் கூட்டுப் பாலியல் வல்லுறவு வழக்கு
* சந்திரலேகா இ.ஆ.ப மீதான அமில வீச்சு வழக்கு

## ஆதாரங்கள்

பகுப்பு:தமிழ்நாட்டில் பெண்கள் மீதான அமில தாக்குதல்கள்
கோனேரு கோணப்பா

**கோனேரு கோணப்பா** ஒரு இந்திய அரசியல்வாதி மற்றும் தெலுங்கானா சட்டமன்றத்தின் சட்டப் பேரவை உறுப்பினர் ஆவார். இவர் சிர்பூரில் இருந்து பகுஜன் சமாஜ் கட்சி வேட்பாளராக வெற்றி பெற்றார், ஆனால் தெலுங்கானா இராட்டிர சமிதியில் சேர்ந்தார்.

## குறிப்புகள்

பகுப்பு:வாழும் மக்கள்
பகுப்பு:தெலங்காணா நபர்கள்
பகுப்பு:தெலங்காணா அரசியல்வாதிகள்
பகுப்பு:தெலங்காணா சட்டப் பேரவை உறுப்பினர்கள்
அத்திலாந்திக் சாசனம்

**அத்திலாந்திக் சாசனம்** (*Atlantic Charter*) என்பது 14 ஆகத்து 1941 அன்று வெளியிடப்பட்ட ஒரு அறிக்கையாகும். இதில் இரண்டாம் உலகப் போருக்குப் பிறகாக உலகத்தில் அமெரிக்க மற்றும் பிரிட்டன் சில இலக்குகளை நிர்ணயித்தது. பின்னர் அத்திலாந்திக் சாசனம் சாசனம் என்று அழைக்கப்பட்ட கூட்டு அறிக்கை, போருக்குப் பிந்தைய உலகத்திற்கான அமெரிக்கா மற்றும் ஐக்கிய இராச்சியத்தின் நோக்கங்களை பின்வருமாறு கோடிட்டுக் காட்டியது; நாட்டுச் சார்பாகவோ பிற நிலையிலோ இரு நாடுகளும் தங்கள் நலம் பேணுவதில்லை, நாட்டு ஆட்சிக்குரிய மாற்றங்களை மக்கள் விருப்பத்துடன் செய்தல், மக்களின் உரிமைகளை மதிப்பது; அவர்கள் விரும்பும் அரசாங்கத்தை அமைப்பது; உரிமைகள் பறிக்கப்பட்ட நாடுகளுக்குத் தன்னாட்சி உரிமையும் முழு ஆட்சி உரிமையும் அளித்தல் அல்லது பெறுமாறு செய்தல். ﻿எல்லா நாடுகளும், ஒத்த நிலையில், தங்கள் பொருள் வளத்திற்குரிய மூலப் பொருள்களைப் பெறுவதற்கும்; வாணிபத்தை நடத்துவதற்குரிய வழிவகைகளை மேற்கொள்ள முயற்சி செய்தல். பொருளாதாரத் துறையில் எல்லா நாடுகளுக்கிடையில் நிறைந்த தொடர்பு இருத்தல். இதனால் உழைப்பு நிலை உயரவும், பொருளாதார முன்னேற்றம் ஏற்படவும், சமூகப் பாதுகாப்பு உண்டாகவும் வழியுண்டு. நாஜி கொடுமை அழிந்தபின் எல்லா நாடுகளில்லும் மக்கள் பாதுகாப்புடன் வாழ்தல். தங்கு தடையின்றி எல்லோரும் திரைகடல் ஓடுவது. விரிந்த, நிலையான சமூகப் பாதுகாப்பை நிறுவும் முயற்சியைத் தள்ளி வைத்தல்; அமைதி கருதிப் போர்க் கருவிகளைக் குறைத்தல் அல்லது படைக் குறைப்பு செய்தல். சாசனத்தின் ஆதரவாளர்கள் 1 சனவரி 1942 அன்று ஒன்றிணைந்த நாடுகள் அவையின் பிரகடனத்தில் கையெழுத்திட்டனர். இது நவீன ஐக்கிய நாடுகள் அவைக்கு அடிப்படையாக இருந்தது.

இந்த சாசனம் போருக்குப் பிறகு பல பன்னாட்டு ஒப்பந்தங்கள் மற்றும் நிகழ்வுகளுக்கு ஊக்கமளித்தது. பிரித்தானியப் பேரரசை அகற்றுவது, நேட்டோவின் உருவாக்கம் மற்றும் கட்டண வீதங்கள் மற்றும் வணிகம் தொடர்பான பொது ஒப்பந்தம் அனைத்தும் அத்திலாந்திக் சாசனம் சாசனத்திலிருந்து பெறப்பட்டவையே. 2021 ஆம் ஆண்டில், " புதிய அத்திலாந்திக் சாசனம் சாசனம் " என்ற பெயரில் அமெரிக்க குடியரசு தலைவர் ஜோ பைடன் மற்றும் பிரித்தானிய தலைமை அமைச்சர் போரிஸ் ஜான்சன் ஆகியோர் கார்ன்வாலில் நடந்த முதல் சந்திப்பில் கையெழுத்திட்டனர். 

## குறிப்புகள்

பகுப்பு:1941 நிகழ்வுகள்
பகுப்பு:இரண்டாம் உலகப் போர்
பகவான் சிங்

கேப்டன் **பகவான் சிங்** (*Bhagwan Singh*, 1916-1995) ஒரு இந்திய தூதரும், இராணுவ அதிகாரியும் நிர்வாகியும் ஆவார், இவர் பிஜிக்கான இந்திய உயர் ஆணையராக பணியாற்றினார், பின்னர் இவர் ஓய்வு பெற்ற பிறகு ஜாட் மக்களில் முக்கியமானவர்.

## குடும்பம்
பகவான் சிங்கின் மகன், அஜய் சிங், 2005 இல் பிஜிக்கான இந்திய உயர் ஆணையராக நியமிக்கப்பட்டபோது, பிஜியுடன் தொடர்பைப் பேணும் குடும்ப பாரம்பரியத்தைத் தொடர்ந்தார்.

## மேற்கோள்கள்

பகுப்பு:1995 இறப்புகள்
பகுப்பு:1916 பிறப்புகள்
பகுப்பு:இந்தியப் படைத்துறையினர்
குள்ள காட்டுப் பன்றி - உறிஞ்சும் பேன்

**குள்ள காட்டுப் பன்றி-உறிஞ்சும் பேன்** (*pygmy hog-sucking louse*) என்று பொதுவாக அறியப்படும் *** கிமாடோபபைனசு ஆலிவேரி***, என்பது அனோப்ளூரா என்ற உறிஞ்சும் பேன்களின் துணைவரிசையிலுள்ள அருகிவரும் பூச்சி இனமாகும். இது மிக அருகிய மற்றொரு விலங்கினமான குள்ள காட்டுப் பன்றியில் (*Porcula salvania*)  மட்டுமே காணப்படும் புற ஒட்டுண்ணி ஆகும். இது இந்தியாவில் மட்டும் காணக்கூடிய ஒரு அகணிய உயிரி ஆகும். இது இப்போது வடமேற்கு அசாமின் சில பகுதிகளில் மட்டுமே காணப்படுகிறது.

## குறிப்புகள்

## வெளி இணைப்புகள்

* 

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:பூச்சிகள்
கம்மம் மாநகராட்சி

**கம்மம் மாநகராட்சி** என்பது இந்திய மாநிலமான தெலங்காணாவில் உள்ள கம்மத்தின் ஒரு குடிமை அமைப்பாகும். இது 19 அக்டோபர் 2012 அன்று உருவாக்கப்பட்டது.

## வரலாறு
கம்மம் நகராட்சி 1952 ஆம் ஆண்டு *மூன்றாம் நிலை நகராட்சியாக* உருவாக்கப்பட்டது. பின்னர் 1959 ஆம் ஆண்டு *இரண்டாம் நிலையாகவும்*, 1980 ஆம் ஆண்டில் *முதல் நிலையாகவும்* பின்னர் 18 மே 2001 இல் *சிறப்பு நிலையாகவும்* மேம்படுத்தப்பட்டது 

கம்மம் மாநகராட்சிக்கு முதல் நகராட்சி மேயர் திரு. குகுலோத் பபாலால்.

கம்மம் மாநகராட்சிக்கு முதல் பெண் மேயர் திருமதி. புனுகொள்ளு நீரஜா.

## அதிகார வரம்பு
மாநகராட்சி 51 தேர்தல் வார்டுகளுடன்  பரப்பளவில் பரவியுள்ளது. 14 கிராமங்கள் மாநகராட்சியுடன் இணைக்கப்பட்டன. இணைக்கப்பட்ட கிராமங்களில், பல்லேபள்ளி, துவம்சலாபுரம், எதுலாபுரம், கொல்லகுடம், குடிமல்லா, குர்ரலபாடு, கைகொண்டைகுடம், கானாபுரம் ஹவேலி, மல்லேமடுகு மற்றும் பெத்ததண்டா, போலேபள்ளி, வெளுகுமட்லா மற்றும் வெங்கடகிரி ஆகியவை அடங்கும்.

## நிர்வாகம்
மாநகராட்சி மேயர் தலைமையில் தேர்ந்தெடுக்கப்பட்ட அமைப்பால் நிர்வகிக்கப்படுகிறது. 2011 இந்திய மக்கள் தொகை கணக்கெடுப்பின்படி மாநகராட்சியின் மக்கள் தொகை 1,53,756 ஆகும். மாநகராட்சியின் தற்போதைய மாநகராட்சி ஆணையாளராக ஜி.வேணுகோபால் ரெட்டி உள்ளார்.

## தேர்தல்கள்
கம்மம் மாநகராட்சிக்கான முதல் தேர்தல் 6 மார்ச் 2016 அன்று நடைபெற்றது. தேர்தலில் 68 சதவீத வாக்காளர்கள் பதிவு செய்துள்ளனர். குடிமை அமைப்பின் 50 பிரிவுகளுக்கு தெ.இரா.ச., தெ.தே.க., இ.தே.கா.-இ.பொ.க. கூட்டணி, இ.பொ.க.(மா.), ஒய். எஸ். ஆர். காங்கிரஸ், பா.ஜ.க. மற்றும் சுயேச்சைகள் என மொத்தம் 291 வேட்பாளர்கள் களத்தில் இருந்தனர். மாநகரத்தில் 2,65,710 பேர் பதிவு செய்யப்பட்ட வாக்காளர்களாக உள்ளனர். மார்ச் 9ஆம் தேதி வாக்கு எண்ணிக்கை நடைபெற்றது.

கம்மம் மாநகராட்சிக்கான தேர்தல் 30 ஏப்ரல் 2021 அன்று நடைபெற்றது. மொத்தமுள்ள 60 இடங்களில் தெ.இரா.ச. 43 இடங்களிலும், காங்கிரசு 9 இடங்களிலும் பா.ஜ.க. 1 இடத்திலும் இ.பொ.க. 2 இடங்களிலும் இ.பொ.க.(மா.) 3 இடங்களிலும் மற்றவை 2 இடங்களிலும் வெற்றி பெற்றது.

## குறிப்புகள்

பகுப்பு:தெலங்காணா உள்ளாட்சி அமைப்புகள்
பகுப்பு:தெலங்காணா மாநகராட்சிகள்
பகுப்பு:கம்மம் மாவட்டம்
பகுப்பு:2012 அமைப்புகள்
சோரெங் மாவட்டம்

**சோரெங் மாவட்டம்** இந்தியாவின் சிக்கிம் மாநிலத்தில் உள்ள ஒரு மாவட்டமாகும், இது சோரெங்கில் இருந்து நிர்வகிக்கப்படுகிறது. சோரெங் மாவட்டம் மேற்கு சிக்கிமிலிருந்து (இப்போது கெய்சிங் மாவட்டம்) திசெம்பர் 2021 இல் *சிக்கிம் (மாவட்டத்தின் மறு அமைப்பு) சட்டம், 2021* மூலம் அதிகாரப்பூர்வமாக உருவாக்கப்பட்டது, எனவே சிக்கிமின் ஆறாவது மாவட்டமாக மாறியது. அதன் மேற்கில் நேபாளத்துடனும், வடக்கே கெய்சிங் மாவட்டத்துடனும், கிழக்கே நாம்ச்சி மாவட்டத்துடனும், தெற்கே மேற்கு வங்கத்தின் டார்ஜிலிங் மாவட்டத்துடனும் எல்லைகளைக் கொண்டுள்ளது.

## மேற்கோள்கள்


பகுப்பு:சிக்கிம் மாவட்டங்கள்
ஆசா நௌதியல்

**ஆசா நௌதியல்** (*Asha Nautiyal*)(பிறப்பு 25 சூன் 1969) என்பவர் இந்திய அரசியல்வாதியும் உத்தராகண்டம் சட்டமன்ற மேனாள் உறுப்பினரும் ஆவார். ஆசா நௌதியல் பாரதிய ஜனதா கட்சியின் வேட்பாளராக உத்தராகண்டம் சட்டமன்றத்திற்கு 2002 மற்றும் 2007ஆம் ஆண்டுகளில் நடைபெற்ற கேதார்நாத் சட்டமன்றத் தொகுதியில் போட்டியிட்டு சட்டப்பேரவை உறுப்பினராகப் பணியாற்றினார்.

## அரசியல் வாழ்க்கை

* 1997–1998: பாஜக துணைத் தலைவர் ருத்ரபிரயாக் .
* 1999 : ருத்ரபிரயாக் மாவட்ட பாஜக மகளிர் அணி தலைவர் .
* 2002: கேதார்நாத் சட்டமன்றத் தொகுதி உறுப்பினர்
* 2007: கேதார்நாத் சட்டமன்றத் தொகுதி உறுப்பினர்
* 2009–2012: பாராளுமன்ற செயலாளர்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1969 பிறப்புகள்
பகுப்பு:உத்தராகண்டு சட்டமன்ற பெண் உறுப்பினர்கள்
இலத்தூர் இரயில் தாக்குதல்

**இலத்தூர் இரயில் தாக்குதல்** (*Elathur train attack*)  2023  ஆம் ஆண்டு ஏப்ரல் மாதம் 2 ஆம் தேதியன்று   இந்தியாவின் கேரள மாநிலம்  கோழிக்கோடு மாவட்டத்தில் இலத்தூர் இரயில் நிலையம் அருகே ஆலப்புழா-கண்ணூர் விரைவு வண்டியின் டி1  என்று பெயரிடப்பட்ட பெட்டிக்கு  அடையாளம் தெரியாத நபர் தீ வைத்த தாக்குதல் நிகழ்வைக் குறிக்கிறது. இந்த சம்பவத்தில் ஒரு குழந்தை உட்பட மூன்று பயணிகள் உயிரிழந்தனர் மற்றும் ஒன்பது பயணிகள் தீக்காயம் அடைந்தனர். 

## சம்பவம்
2023 ஆம் ஆண்டு ஏப்ரல் மாதம் 2 ஆம் தேதியன்று உள்ளூர் நேரப்படி இரவு 9:30 மணியளவில், ஆலப்புழா-கண்ணூர் விரைவு வண்டியில்  முன்பதிவு செய்யப்பட்ட அனுமதிச்சீட்டு  இல்லாமல் ஏறிய அடையாளம் தெரியாத நபர் ஒருவர், எரியக்கூடிய திரவத்தைப் பயன்படுத்தி டி1 பெட்டிக்கு தீ வைத்தார். சில பயணிகள் சரியான நேரத்தில் தீயை அணைத்து, பயணிகள் அடுத்த பெட்டிகளுக்கு விரைவாக செல்ல உதவினர். இதனால் பெரும் விபத்து தவிர்க்கப்பட்டது.

மட்டனூரைச் சேர்ந்த பயணிகள், தீயில் இருந்து தப்பிக்க ஓடும் இரயிலில் இருந்து கீழே குதித்ததாக கூறப்படுகிறது. தீ விபத்தில் இருந்து தப்பிக்க ஓடும் இரயிலில் இருந்து குதித்து உயிரிழந்ததாகக் கூறப்படும் இலத்தூர் அருகே இரயில் தண்டவாளத்தில் இருந்து ஒரு குழந்தை உட்பட மூன்று பயணிகளின் சடலங்களை காவல்துறையினர் மீட்டனர். 

## விசாரணை
தீவைத்தவரால் திட்டமிட்டு நடத்தப்பட்ட தாக்குதல் இதுவென  சந்தேகிக்க வலுவான காரணங்கள் இருப்பதாக காவல்துறை வட்டாரங்கள் தெரிவித்தனர். இரயில் இலத்தூர் இரயில் நிலையம் அருகே உள்ள கோரப்பூலா பாலத்தில் சென்று கொண்டிருந்தபோது அந்த பெட்டியில் இருந்த தீவைத்த வாலிபருக்கும் மற்ற பயணிகளுக்கும் இடையே வாக்குவாதம் ஏற்பட்டது. இதில் அந்த  வாலிபர் தனது கையில் வைத்திருந்த திரவத்தை தன்னுடன் வாக்குவாதத்தில் ஈடுபட்ட பயணிகள் மீது திடீரென ஊற்றி அதன் பின் நெருப்பையும் பற்ற வைத்துள்ளார். அந்தப் பெட்டியில் பயணம் செய்த பயணி ஒருவர் அபாய சங்கிலியை பிடித்து இழுத்த போது இரயில் நின்றுள்ளது. இதனை பயன்படுத்தி தீ வைப்பு சம்பவத்தில் ஈடுபட்டவர் தப்பி ஓடி உள்ளார்

அருகில் இருந்த இடத்தில் இருந்து மூடிய சுற்று தொலைக்காட்சி புகைப்படக் கருவியில் இரு சக்கர வாகனத்தில்  தீவைத்த நபர் அந்த இடத்திலிருந்து தப்பி ஓடுவது கண்டறியப்பட்டது. சம்பவம் நடந்த சில மணிநேரங்களுக்குப் பிறகு சந்தேக நபர் கைது செய்யப்பட்டார் என்று செய்திகள் வெளியாகின.

தாக்குதலுக்கான காரணம் தெரியவில்லை. தாக்குதல் நடத்தியவர் குறிப்பிட்ட நபரை குறிவைத்தாரா அல்லது பயணிகள் குழுவை குறிவைத்தாரா என்பதையும் காவல்துறையினரால் உறுதிப்படுத்த முடியவில்லை. அதே நேரத்தில், இரயில்வே பாதுகாப்புப் படை வட்டாரங்கள் கூறுகையில், குழுவில் ஒரு பெண் பயணியை குறிவைத்த  திட்டம் இது என்று சந்தேகம் தெரிவித்த சாட்சிகள் உள்ளனர்  என்று தெரிவித்தனர்.

தாக்குதலில் ஈடுபட்டவர் தீப்பிடிக்கக்கூடிய திரவத்தை தரையில் ஊற்றி தீ வைப்பதாக பெட்டியில் இருந்தவர்கள் கூறியுள்ளனர். தீக்காயங்கள் ஏற்பட்டு கோழிக்கோடு நகரம் மற்றும் கொயிலாண்டியில் உள்ள பல்வேறு மருத்துவமனைகளில் ஒன்பது பயணிகள் அனுமதிக்கப்பட்டுள்ளனர். 

தீவிர விசாரணைக்கு ஆதரவாக பெரும்பாலான பயணிகளின் வாக்குமூலங்களை காவல்துறையும் இரயிவே பாதுகாப்பு படையினரும் பதிவு செய்தனர். தீவைத்தவர்  எரியக்கூடிய திரவத்தை எடுத்துச் செல்ல பயன்படுத்தியதாகக் கூறப்படும் ஒரு பையையும் அவர்கள் மீட்டனர். தாக்குதலை கட்டவிழ்த்துவிட, எரியக்கூடிய திரவம், பெட்ரோல் என இரண்டு பாட்டில்கள் இருந்தன என்று காவல்துறையினர் தெரிவித்தனர். 

## மேற்கோள்கள்


பகுப்பு:2023 நிகழ்வுகள்
பகுப்பு:தீ விபத்துகள்
பகுப்பு:கேரளத்தில் குற்றங்கள்
கோவா மாவட்டங்களின் பட்டியல்

இந்திய மாநிலமான கோவா இரண்டு மாவட்டங்களாக பிரிக்கப்பட்டுள்ளது: வடக்கு கோவா மற்றும் தெற்கு கோவா.

## நிர்வாக அமைப்பு
வடக்கு கோவா மேலும் மூன்று உட்பிரிவுகளாக பிரிக்கப்பட்டுள்ளது&nbsp;—&nbsp;பனஜி, மப்பூசா மற்றும் பிச்சோலிம் ; மற்றும் ஐந்து *[[வட்டம் (தாலுகா)|வட்டங்கள்]]*&nbsp;—&nbsp;திஸ்வாடி (பனஜி), பார்தேசு (மப்பூசா), பெர்னேம், பிச்சோலிம் மற்றும் சத்தாரி (வால்போய்), 

தெற்கு கோவா மேலும் ஐந்து உட்பிரிவுகளாக பிரிக்கப்பட்டுள்ளது.&nbsp;—&nbsp;போண்டா, மர்மகோவா (வாஸ்கோட காமா), மட்காவ், கியூபெம் மற்றும் தர்பந்தோரா ; மற்றும் ஏழு *வட்டங்கள்*&nbsp;—&nbsp;போண்டா, மர்மகோவா, சல்செட் (மட்காவ்), கியூபெம், மற்றும் கனகோனா (சௌடி), சாங்க்யும் மற்றும் தர்பந்தோரா . (சனவரி 2015 இல் போண்டா வட்டம் வடக்கு கோவாவிலிருந்து தெற்கு கோவாவுக்கு மாற்றப்பட்டது.)

## மாவட்டங்கள்

## மேற்கோள்கள்


## வெளி இணைப்புகள்

* 

பகுப்பு:கோவா தொடர்புடைய பட்டியல்கள்
அந்தமான் நிக்கோபார் தீவுகளின் மாவட்டப் பட்டியல்

தற்போது, அந்தமான் நிக்கோபார் தீவுகளின் ஒன்றியப் பகுதி 3 மாவட்டங்களைக் கொண்டுள்ளது.

## மாவட்டங்கள்

## வரலாறு
1 ஆகத்து 1974 அன்று அந்தமான் மாவட்டத்திலிருந்து நிகோபார் மாவட்டம் பிரிக்கப்பட்டது. 18 ஆகத்து 2006 அன்று, அந்தமான் மாவட்டம் இரண்டு மாவட்டங்களாகப் பிரிக்கப்பட்டது: வடக்கு மற்றும் மத்திய அந்தமான் மாவட்டம் மற்றும் தெற்கு அந்தமான் மாவட்டம்.

## மேற்கோள்கள்

## வெளி இணைப்புகள்
* 
* அந்தமான் நிக்கோபார் தீவுகளின் இணையதளம்
அடோனிஸ்

**அடோனிஸ்** (*Adonis* ) என்பவர் கிரேக்கத் தொன்மங்களில் கூறப்படும் அப்ரோடிட் மற்றும் புரோசெர்ப்பினா தெய்வத்தின் இறந்த காதலராவார்.

ஒரு நாள், அடோனிஸ் வேட்டைக்குப் போன போது ஒரு காட்டுப்பன்றியின் தாக்குதலுக்கு உள்ளாகிறார். காயமுற்ற அடோசனிசை அப்ரோடிட் தன் கைகளில் ஏந்தி அழுதுகொண்டிருக்கையில் இறக்கிறார். அவளின் கண்ணீரும் அடோனிசின் குருதியும் கலந்து அனிமொன் என்னும் செந்நிறப் பூவாக மாறுகிறது. அப்ரோடைட் தனது துயரத்தை நினைவுகூரும் அடோனியா பண்டிகையை அறிவித்தாள். இது ஒவ்வொரு ஆண்டும் கோடைக் காலத்தின் நடுப்பகுதியில் பெண்களால் அனுசரிக்கபட்டது. இந்த பண்டிகையின் போது, கிரேக்க பெண்கள்  வேகமாக முளைக்கும் தாவரங்களின் விதைகளை சிறிய தொட்டிகளில் இட்டு வளர்ப்பார்கள். "அடோனிஸ் தோட்டங்கள்" என்னும் அவற்றை அப்பெண்கள் தங்கள் வீடுகளின் மேல் வெப்பம் மிகுந்த வெயிலில் வைப்பார்கள். இதன் பிறகு தாவரங்கள் முளைக்கும், என்றாலும் விரைவில் வாடி இறந்துவிடும். அப்போது பெண்கள் அடோனிசின் மரணத்திற்கு துக்கம் அனுசரித்து, தங்கள் ஆடைகளை கிழித்துக் கொண்டும், மார்பில் அடித்துக்கொண்டும் துக்கப்படுவார்கள்.

## உயிர்தெழல்
அவர் இறந்த பிறகு புரோசெர்ப்பினா என்னும் பாதாள உலகத்துப் பெண் அவரை உயிர்ப்பிக்கிறாள். அதற்காக அவர் இருண்ட பாதாள உலகத்திலே அவளோடு ஆறுமாதங்கள் இருக்கவேண்டியவனாகின்றார். அடுத்த ஆறு மாதங்கள் ஆப்ரொடைட்டியுடன் இருக்கலாம். இந்தக் கதை பருவங்களின் மாறுதலைக் காட்டுவது என்பார்கள்.

## மூலம்
[thumb| [பொம்பெயி|பொம்பெயில் அடோனிஸ், குபிட், வீனஸ் ஆகியோரை சித்தரிக்கும் ஒரு பழங்கால ஓவியம்]]
கிரேக்கர்கள் அடோனிசின் வழிபாட்டு முறையானது அண்மைக் கிழக்கு வம்சாவளியைச் சேர்ந்ததாகக் கருதினர். அடோனிசின் பெயர் "ஆண்டவர்" என்று பொருள்படும் கானானிய சொல்லிலிருந்து வந்தது என்றும், பெரும்பாலான நவீன அறிஞர்கள் அப்ரோடைட், அடோனிசின் கதை முந்தைய மெசொப்பொம்மோமிய தொன்மமான இன்னா (இஷ்தார்) மற்றும் டுமுசிட் (தம்முஸ்) ஆகியவற்றிலிருந்து வந்ததாக கருதுகின்றனர்.

19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் முற்பகுதியிலும் சமயம் பற்றிய ஆய்வுகளில், அடோனிஸ் என்பவர் இறந்து உயிர்பெற்று வரும் கடவுளுக்கு முதன்மையான எடுத்துகாட்டாக பரவலாகக் சுட்டப்பட்டார். இவரது பெயர் நவீன காலத்தில்  அழகான தொன்மைக்கால இளைஞர்களை குறிப்பிடப் பயன்படுத்தப்படுகிறது.

## குறிப்புகள்

## அடிக்குறிப்புகள்

பகுப்பு:கிரேக்கக் கடவுளர்
சித்தாப்புரா சட்டமன்றத் தொகுதி

**சித்தாப்புரா சட்டமன்றத் தொகுதி** (*Chittapur Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது கலபுரகி மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். குல்பர்கா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 40 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:குல்பர்கா மாவட்டம்
பாடாங் பெசார் மக்களவைத் தொகுதி

**பாடாங் பெசார்** (மலாய்: *Padang Besar*; ஆங்கிலம்: *Padang Besar*; சீனம்: 巴东勿刹; என்பது மலேசியா. பெர்லிஸ் மாநிலத்தில் அமைந்துள்ள ஒரு மக்களவைத் தொகுதி (**P001**) ஆகும்.

இந்தத் தொகுதி 1994-ஆம் ஆண்டில் உருவாக்கப்பட்டது. முன்பு இந்தத் தொகுதி கங்கார் (மக்களவைத் தொகுதி)யின் ஒரு பகுதியாக இருந்தது. அந்தத் தொகுதியில் இருந்து பிரிக்கப்பட்டு ஒரு புதிய தொகுதியாக உருவாக்கப்பட்டது

1995-ஆம் ஆண்டு முதல் மலேசிய மக்களவையில் (*Dewan Rakyat*) இந்தத் தொகுதி பிரதிநிதிக்கப் படுகிறது.

## பொது

2022-ஆம் ஆண்டு மலேசியப் பொதுத் தேர்தலில் (*2022 Malaysian General Election*) இந்தத் தொகுதியில் பெரிக்காத்தான் நேசனல் கூட்டணியின் மலேசிய இஸ்லாமிய கட்சியின் சார்பில் ருசுதான் ருசுமி (*Rushdan Rusmi*) என்பவர் போட்டியிட்டு வெற்றி பெற்றார்.

இந்தத் தொகுதியின் பரப்பளவு 450 சதுர கி.மீ. 2022-ஆம் ஆண்டு புள்ளி விவரங்களின்படி 60,192 வாக்காளர்கள் உள்ளனர்.

2022-ஆம் ஆண்டு மலேசியப் பொதுத் தேர்தலுக்கு முன்னர், மலேசியா விடுதலை பெற்ற 1957-ஆம் ஆண்டில் இருந்து, கடந்த 14 பொதுத் தேர்தல்களிலும் இந்தத் தொகுதி பாரிசான் கூட்டணியின் கோட்டையாக விளங்கி வந்தது.

## பாடாங் பெசார்

பாடாங் பெசார் நகரம் பெர்லிஸ் மாநிலத்தில் மலேசியா-தாய்லாந்து எல்லையில் அமைந்துள்ளது. இதுவே மலேசியாவின் ஆக வடக்கே உள்ள நகரம். இதனை மலேசிய  நாட்டின் நுழைவாயில் நகரம் என்றும் அழைப்பது உண்டு.  

கங்கார் நகரத்தில் இருந்து 35 கி.மீ. தொலைவிலும்; தாய்லாந்து அட் யாய் நகரத்தில் இருந்து 70 கி.மீ. தொலைவிலும் அமைந்துள்ளது. இங்குள்ள உள்ளூர்வாசிகள் பாடாங் பெசார் நகரத்தை *பெக்கான் சியாம்* அல்லது *சயாம் நகரம்* என்றும் அழைக்கிறார்கள்.  

இரு நாடுகளின் எல்லை சோதனைச் சாவடிகளுக்கு இடையில் இந்த நகரம் அமைந்து இருப்பதால், இந்த நகரத்தை *கடைவலச் சொர்க்கம்* என்றும் அடைமொழி பெற்று உள்ளது. மலேசியர்களின் பிரபலமான இடமாக விளங்கும் இந்த நகரம் ஒவ்வொரு வார இறுதி மற்றும் பொது விடுமுறை நாட்களில் பல ஆயிரம் சுற்றுலாப் பயணிகளை ஈர்க்கின்றது.

## பாடாங் பெசார் மக்களவைத் தொகுதி

## பாடாங் பெசார் தேர்தல் முடிவுகள்

## மேற்கோள்கள்

## வெளி இணைப்புகள்

பகுப்பு:பெர்லிஸ் நாடாளுமன்றத் தொகுதிகள்
பத்து தல

**பத்து தல** () என்பது மார்ச் 30, 2023 ஆம் ஆண்டு வெளிவந்த அதிரடி பரபரப்பூட்டும் வகைத் தமிழ் மொழித் திரைப்படமாகும், இத்திரைப்படத்தை  ஓபிலி என். கிருஷ்ணா இயக்கி, ஏ. ஆர். ரகுமான் இசையமைத்துள்ளார். மேலும் இத்திரைப்படமானது, திசம்பர் 01,  2017 ஆம் ஆண்டு கன்னட மொழியில் வெளியான  **மஃப்டி** என்னும் திரைப்படத்தின் மறுஉருவாக்கம் ஆகும். இப்படத்தில் சிலம்பரசன், கௌதம் கார்த்திக், பிரியா பவானி சங்கர்,கௌதம் மேனன் ஆகியோர் முக்கிய வேடங்களில் நடித்துள்ளனர், மேலும் கலையரசன், டீசே அருணாச்சலம் மற்றும் அனு சிதாரா ஆகியோர் துணை வேடங்களில் நடித்துள்ளனர்.

## மேற்கோள்கள்


## வெளி இணைப்புகள்
* 
* 

பகுப்பு:2023 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:சிலம்பரசன் நடித்த திரைப்படங்கள்
கங்கார் மக்களவைத் தொகுதி

**கங்கார்** (மலாய்: *Kangar*; ஆங்கிலம்: *Kangar*; சீனம்: 袋鼠; என்பது மலேசியா, பெர்லிஸ் மாநிலத்தில் அமைந்துள்ள ஒரு மக்களவைத் தொகுதி (**P002**) ஆகும்.

கங்கார் தொகுதி 1974-ஆம் ஆண்டில் உருவாக்கப்பட்டது. 31 அக்டோபர் 2022-இல் வெளியிடப்பட்ட மத்திய அரசிதழின் படி, கங்கார் தொகுதி 31 தேர்தல் மாவட்டங்களாக (*Polling Districts*) பிரிக்கப்பட்டு உள்ளது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து கங்கார் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## பொது

**கங்கார்** (*Kangar*) மாநகரம், மலேசியா, பெர்லிஸ் மாநிலத்தின் தலைநகரம் ஆகும். இதன் மக்கள் தொகை 48,898. பரப்பளவு 2,619.4 எக்டர். இந்த நகரம் தீபகற்ப மலேசியாவின் ஆக வடக்கில் பெர்லிஸ் ஆற்றின் அருகில் அமைந்து உள்ளது. காங்கோக் *(Kangkok)* அல்லது *(Spizaetus Limnaetu)* எனும் கழுகின் பெயரில் இருந்து கங்கார் நகரத்தின் பெயர் உருவானது.

### கங்கார் நகரம்

கங்கார் நகரம் ஒரு சிறிய நகரமாக இருந்தாலும் அழகான அமைதியான நகரம். பழைய கடைகளும் புதிய கடைகளும் கலந்த ஒரு கலவை நகரமாகக் காட்சி அளிக்கின்றது. இங்கு ஒரு நேர்த்தியான காலனித்துவக் காலத்துக் கட்டிடம் உள்ளது. பெர்லிஸ் மாநில செயலகக் கட்டிடம். தவிர 1930-ஆம் ஆண்டுகளில் கட்டப்பட்ட ஒரு கடிகாரக் கோபுரம் உள்ளது. இதுவும் பிரித்தானியா காலனித்துவக் காலத்தில் கட்டப்பட்ட கட்டமைப்பு தான்.

கங்கார் நகரத்தின் மையத்தில் சேனா மாவட்டாரம் *(Sena Province)* உள்ளது. கங்கார் நகரம் மலேசியாவிலேயே மிகச் சிறிய மாநிலத் தலைநகரம் ஆகும். இந்த நகரத்தின் மக்கள் பெரும்பாலும் விவசாயிகள்; அரசு ஊழியர்கள்.

கங்கார் நகரத்தின் முக்கியத் தொழில்கள்: பைஞ்சுதை தயாரிப்பு; மரப் பலகை தயாரிப்பு; ரப்பர் உற்பத்தி; காகிதத் தயாரிப்பு; சீனி தயாரிப்பு; இறால் மீன்களைப் பதப்படுத்துதல் ஆகியவையாகும்.

## கங்கார் மக்களவைத் தொகுதி

## கங்கார் தேர்தல் முடிவுகள்

## மேற்கோள்கள்

## மேலும் காண்க
* கங்கார்
* பெர்லிஸ்
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

பகுப்பு:பெர்லிஸ் நாடாளுமன்றத் தொகுதிகள்
மலாஜ் காண்ட்

**மலாஜ் காண்ட்** (**Malaj Khand**), மத்திய இந்தியாவில் உள்ள மத்தியப் பிரதேசம் மாநிலத்தின் பாலாகாட் மாவட்டத்திலுள்ள நகராட்சி ஆகும். இந்தியாவின் செப்புக் குவியல் பண்பாட்டுக் களங்களில் இதுவும் ஒன்றாகும். இங்கு ஆசியாவின் பெரிய திறந்தவெளி செப்புச் சுரங்கங்கள் அமைந்துள்ளது. இந்நகரத்தின் மக்கள் தொகையில் 36.93%  பட்டியல் பழங்குடி மக்கள் ஆவார்.

## அமைவிடம்
மலாஜ் காண்ட் நகரம் போபால் நகரத்திற்கு தென்கிழக்கே 488 கிலோ மீட்டர் தொலைவிலும்; நாக்பூருக்கு வடகிழக்கே 240 கிலோ மீட்டர் தொலைவிலும் அமைந்துள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 24 வார்டுகளும், 7,386 வீடுகளும் கொண்ட மலாஜ் கண்ட் நகராட்சியின்  மக்கள் தொகை 34,176 ஆகும். அதில் ஆண்கள் 16,907 மற்றும் பெண்கள்  17,269 ஆக உள்ளனர். பாலின விகிதம் 1000 ஆண்களுக்கு  1021 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  11.74% ஆகவுள்ளனர். இதன் சராசரி  எழுத்தறிவு 76.44% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 6.91% மற்றும் 36.93% ஆகவுள்ளனர். இதன் மக்கள் தொகையில் இந்துக்கள் 87.94%, இசுலாமியர் 5.37%, பௌத்தர்கள் 2.33%, கிறித்தவர்கள் 0.93%
மற்றும் பிறர் 3.44% ஆகவுள்ளனர்.
## மேற்கோள்கள்

பகுப்பு:பாலாகாட் மாவட்டம்
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்